**Bibliaismeret érettségi 2023**

***Hitvallás: Az ember vígasztalása – (HK) 1-2***

* Az ember vígasztalása: központi gondolat, legfontosabb az emberi életben
* Mi a válasz a Bibliában ?
* Mit mond a Biblia ?
* Hogyan gyakoroljuk az életben ?
* Történetek a Bibliában:
  + Feltámadás: Mt 28, 6 – angyal vígasztal asszonyt „Nincsen itt, mert feltámadt, amint megmondta.”
  + „Ne féljetek” – angyalok – Lk 2, 10 (részlet)
  + Mt 5, 4 – (Hegyi beszéd): „Boldogok akik sírnak, mert ők megvígasztaltatnak”
  + Anna sír, hogy nincs gyermeke, 1 Sámuel 1 (Sámuel születése)

***1. Kérdés:*** *Mi a te egyetlenegy vigasztalásod életedben és halálodban?*

**Felelet:** Az, hogy mind testemmel, mind lelkemmel, életemben is, meg halálomban is nem a magamé vagyok, hanem az én hűséges Idvezítőmnek, a Jézus Krisztusnak a tulajdona. Aki az Ő drága vérével minden bűnömért tökéletesen megfizetett. És engem az ördögnek minden hatalmából megszabadított. És úgy megőriz, hogy egyetlen hajszál sem eshetik le fejemről mennyei Atyám akarata nélkül. Sőt minden dolognak is idvességemet kell szolgálni. Ezért biztosít engem Szent Lelkével az örökélet felől. És szív szerint hajlandóvá és késszé tesz arra, hogy ezután Őneki éljek.

Róm. 14: 7-8; 1. Kor. 6: 19; 1. Kor. 3: 22-23; Tit. 2: 14; 1. Pét. 1: 18-19; 1. Ján. 1: 7, 2: 2, 12; 1. Tim. 2: 6; Zsid. 2: 14-15; 1. Ján. 3: 8; Ján. 8: 34-36; 2. Thess. 3: 3; Ján. 6: 39; Máté 10: 30; Luk. 21: 18; Róm. 8: 28; Róm. 8: 14, 16-17; Luk. 1: 73-75; Ef. 1: 14; 1. Ján. 3: 3.

*2. Kérdés: Hány dolgot kell tudnod ahhoz, hogy e vigasztalásban idvességesen élhess és halhass meg?*

**Felelet:** Három dolgot. *Először*, hogy milyen nagy az én bűnöm és nyomorúságom? *Másodszor*, hogy hogyan szabadíttatom meg minden bűnömből és nyomorúságomból? És *harmadszor*, hogy milyen hálával tartozom Istennek e szabadításért?

Róm. 8: 11-12, 7: 14; Máté 11: 28-30; Ap. Csel. 4: 12, 10: 43; Kol. 3: 17; 1. Pét. 2: 9-12; Hós. 14; 3; Ef. 5: 8, 10; Ján. 9: 41; Máté 9: 12; 1. Ján. 1: 9, 10; Ján. 17: 3; Zsolt. 50: 14; Máté 5: 16; Róm. 6: 13; 2. Tim. 2: 15.