**Szerződések**

**Nemzetközi kapcsolatok: konfliktusok és együttműködések**

**A hârlăui szerződés, 1499. július 12.**

* Ștefan cel Mare szerződést írt alá Alberttel, Lengyelország királyával és testvéreivel, amelyben elismerik, hogy a múltban akadtak nézeteltérések, de a király megbocsájtott neki, hogy ezután nyugalom és béke legyen mindörökké.
* A fejedelem és a király kölcsönösen megígérik, hogy a jövőben tanáccsal, tettekkel és minden erejükkel segítik egymást.
* Ștefánnak menedéket nyújt Lengyelország vagy Magyarország (ahol II.Ulászló, Albert testvére volt király), ha arra kényszerűl, hogy menekülnie kell országából.

**A drinápolyi szerződés, 1519. május 30.**

* Az I. Szelim és II. Lajos, Magyarország királya közötti szerződésben bele van foglalva Lengyelország, Spanyolország, Burgundia, Nápoly, Szicília, a Szentszék, Moldova és Havasalföld.
* A békét három évre kötik meg, a román vajdaságoknak ugyanúgy adót kell fizetniük a Portának, amint azt addig is tették.

**A târgoviște szerződés, Dealu kolostor, 1598. június 9.**

* Mihai Viteazul és II. Rudolf császár teljhajlamú megbízottjai megállapodnak: az uralkodó évente megjelenik a császár előtt, hogy tiszteletét tegye.
* A császár ugyanennyi időre 5000 zsoldost ad neki, hogy a törököket kiűzze Erdélyből, Havasalföldről és Magyarországról.
* Rudolf garantálja Mihainak és utódainak az uralkodás öröklését, és a kereskedőknek a szabad kereskedelmet Erdélyben és Magyarországon.

**Az orosz-török béke, 1774. július 21.**

* A kücsük-kajnardzsi békekötés értelmében az orosz csapatok kivonulnak Havasalföldről és Moldovából, Dnyeszterfehérvárról, Ismailból, Chiliából és Benderből.
* A 14. cikkelyben biztosítják a keresztény vallás szabad gyakorlását, megerősítik a román vajdaságok régi kiváltságait, és két évre mentesítik őket az adófizetés alól, illetve az Oszmán Birodalom arra kötelezi magát, hogy Oroszország érdekeit mindenkor szem előtt tartja.

**A fejedelemségekre vonatkozó szerződések, Drinápoly, 1829. szeptember 14.**

* A román fejedelemségeket érintő két különálló iratban a drinápolyi békekötés kiegészítéseként kinyilvánítják: a hazai uralkodók élethosszig tartó uralkodását, az Oszmán Birodalommal közös dunai határt, Turnu, Giurgiu és Brăila visszaszolgáltatását, illetve ezek szabad kereskedelmi jogát.

**A párizsi béke, 1856. március 30.**

* A krími háborút követő békekötés 15-18. cikkelyei a Dunára, a 22-27. pedig a román fejedelemségekre vonatkoznak.
* A záradékok rögzítik a Porta hűbérúri jogát és a nagyhatalmak garanciáját.
* Ideiglenes gyűléseket kell összehívni a fejedelemségek jövendőbeli megszervezésével kapcsolatban.
* Egyetlen hatalom sem avatkozhat be belügyeikbe.

**A berlini béke, 1878. június 13.**

* A 43. § - elismeri Románia függettlenségét, és azt a következő paragrafusban leírt feltételekhez köti.
* 44. § - Romániában a felekezete és vallása miatt senkit sem lehet kizárni, vagy meggátolni az állampolgári, politikai jogai gyakorlásában, a köztisztségek betöltésében és a különféle hivatalos gyakorlásában.
* 45. § - Románia visszaadja Oroszországnak a három besszarábiai megyét.
* 46. § - A Duna-deltát, a Kigyók-szigetét, Dobrudzsát és a Szilisztriától Mangaliáig húzódó területeket Romániához csatolják.

**A trianoni békeszerződés, 1920. június 4.**

* A szövetséges hatalmak és Magyarország közötti szerződés megszabja az utóbbi ország Ausztriával, Szerb-Horvát Királysággal, Romániával és Csehszlovákiával közös határát.
* Magyarország lemond Románia javára az egykori Osztrák-Magyar Monarchia Magyarország határain kivűl eső összes területéről, amint azt a jelen szerződésben megállapítják.
* Románia a maga során elismeri és megerősíti elkötelezettségét, hogy védelmezze Romániában azon lakosok érdekeit, akik fajban, nyelvben vagy vallásban különböznek a többségi lakosságtól.

(A szemelvények a Románia nemzetközi szerződései című mű I. Kötetéből származnak, 1975.)